Aukštaitijos siaurasis geležinkelis

Aukštaitijos siaurasis geležinkelis (santr. ASG) − viešoji įstaiga, pelno nesiekianti organizacija, kuri prižiūri, saugo ir eksploatuoja Panevėžio–Rubikių siaurojo geležinkelio ruožo kompleksą, išsidėsčiusį 260 ha erdvėje. Įstaiga įsikūrusi Geležinkelio g. 23, Panevėžyje. Ji organizuoja šventines, užsakomąsias, edukacines keliones, vykdo reguliarius ir trumpuosius reisus, pasivažinėjimus drezina. Populiariausios šventinės programos  – Užgavėnių, Atvelykio, Siauruko gimtadienio, Gastronominio siauruko. Kalėdinio siauruko kelionės organizuojamos nuo 2021 m. ir vyksta visą gruodžio mėnesį. ASG 2022 m. pristatė važiuojančią siauruko pirtelę ant bėgių. 2023 m. pervežta 26 090 keleivių (plg. 13 775 keleiviai 2019 m.).Darius Liutikas. „Siaurasis geležinkelis Lietuvoje. Anykščių ir Panevėžio siaurukas“, p. 315. 

 Istorija 

Įkurta 2001 m. liepos 9 d. kaip ne pelno siekianti viešoji organizacija. Gavusi iš valstybės 1,5 mln. litų paramą, ji pradėjo traukinių eismą Panevėžio–Rubikių siaurojo geležinkelio ruože.

 Riedmenys 
 Lokomotyvai 
 Šilumvežiai „Tu2“: TU2-052, TU2-076, TU2-089, TU2-093, TU2-131, TU2-139, TU2-150. 
 TU2-051 (paminklas Biržuose), TU2-090 (paminklas Joniškėlyje), TU2-245 (paminklas Pakruojyje). 
 Šilumvežiai TU7A-3016, TU6A-0555, TU6A-1460, TU3-002, TU4, TU6D-0250.
 Garvežys Kp4-708 remontuojamas Panevėžio depe. „Škodos“ gamykloje pagamintas Kč4-107 yra tapęs svarbiu Anykščiu geležinkelio stoties akcentu.

 Vagonai 
 Keleiviniai vagonai PV40, 3AW,
 Platformos 43-092, 
 Dengti vagonai 41-012, 41-014.

 Pramogos 
miniatiūra|Maršruto linija su stotimis

Aukštaitijos siaurukas – kultūrinio turizmo ir laisvalaikio traukinys, kuriuo keliaujant susipažįstama su Aukštaitijos krašto gamtos, istorijos ir kultūros paminklais, transporto inžineriniu paveldu. Kelionę galima derinti su įvairiomis kultūrinėmis programomis: muzikavimu, kulinariniu paveldu, „traukinio apiplėšimu“, kelionėmis dviračiais, vandens pramogomis  Pagojės tvenkinyje ir kt. Rengiami reguliarieji reisai, užsakomosios kelionės, edukacinės, šventinės iškylos. Keliautojų traukinius traukia šilumvežiai „Tu2“. Reguliarūs reisai organizuojami gegužės–spalio mėnesiais iš Anykščių geležinkelio stoties iki Rubikių ežero. Trumpieji reisai organizuojami Anykščių ir Panevėžio miestų teritorijose. 

Siauruko maršrutas:Geležinkelio maršruto žemėlapis 
 Panevėžys • Taruškos • Rekstino miškas • Bajoriškiai • Raguvėlė • Surdegis • Vašuokėnai • Troškūnai • Pagojė • Anykščiai • Žažumbris • Bičionys • Rubikiai

 Literatūra 
 Darius Liutikas. „Siaurasis geležinkelis Lietuvoje. Anykščių ir Panevėžio siaurukas“. Všį Aukštaitijos siaurasis geležinkelis, 2024. – 392 p.: iliustr. – ISBN 978-609-96443-0-1.

 Šaltiniai 

 Nuorodos 



Kategorija:Panevėžio įmonės
Kategorija:Lietuvos geležinkelių įmonės